Διερεύνηση των ιδιοτήτων της κυτταρικής επιφάνειας και της ικανότητας αποδόμησης της γλοιαδίνης σε πιθανά προβιοτικά στελέχη του γένους Lactobacillus:
Creators: name: Χρηστίδου, Ακριβή Πέτρου
Publisher: name: Aristotle University of Thessaloniki
Year: 2014
Subjects: προβιοτικά
γλοιαδίνη
Lactobacillus
probiotics
gliadin

description: Το ανοσοποιητικό σύστημα του εντέρου είναι υπεύθυνο για την προστασία του οργανισμού από την εγκατάσταση μολύνσεων από παθογόνους μικροοργανισμούς, για την ομαλή συμβίωση με τη φυσιολογική μικροχλωρίδα και την παρεμπόδιση ανοσοαποκρίσεων σε μη παθογόνα τροφικά αντιγόνα. Η διατάραξη της λεπτής ομοιοστατικής ισορροπίας του εντέρου οδηγεί σε εμφάνιση σοβαρών νοσημάτων, όπως η κοιλιοκάκη. Η κοιλιοκάκη ή σύνδρομο δυσαπορρόφησης της γλουτένης είναι ένα αυτοάνοσο νόσημα που χαρακτηρίζεται από φλεγμονή στο βλεννογόνο του λεπτού εντέρου σε γενετικά προδιαθετημένα άτομα και επάγεται από τη γλουτένη των σιτηρών. Η μοναδική θεραπευτική προσέγγιση είναι η διατροφή ελεύθερη της γλουτένης. Ωστόσο, πειραματικές προσπάθειες γίνονται για τη χρήση προβιοτικών μικροοργανισμών με ικανότητα αποδόμησης των τοξικών κλασμάτων της γλουτένης. Γενικά, ως προβιοτικοί χαρακτηρίζονται οι ζωντανοί μικροοργανισμοί οι οποίοι ασκούν ευεργετική δράση στην υγεία του ξενιστή τους όταν καταναλωθούν σε κατάλληλες ποσότητες. Από τους κυριότερους εκπροσώπους τους είναι τα βακτήρια του γένους Lactobacillus που απομονώνονται από ζυμωμένα γαλακτοκομικά προϊόντα και τον γαστρεντερικό σωλήνα του ανθρώπου και έχουν χαρακτηρισθεί ως ασφαλή για τη χρήση τους από τον άνθρωπο. Σε προηγούμενα πειράματα είχαν ταυτοποιηθεί στελέχη Lactobacillus και με βάση ορισμένες ιδιότητες τους είχαν χαρακτηρισθεί ως πιθανά προβιοτικά. Αντικείμενο της παρούσας μεταπτυχιακής εργασίας αποτέλεσε η περεταίρω in vitro διερεύνηση των προβιοτικών ιδιοτήτων 5 υποψήφιων προβιοτικών στελεχών του γένους Lactobacillus, που απομονώθηκαν από τυρί Μελίχλωρο. Πιο συγκεκριμένα, διερευνήθηκε η σημασία των χαρακτηριστικών της κυτταρικής επιφάνειας όπως η ιδιότητα της αυτοσυσσωμάτωσης, η υδροφοβία της κυτταρικής επιφάνειας, η παραγωγή εξωπολυσακχαριτών, η παρουσία των πρωτεϊνών της κυτταρικής επιφανειακής S-στιβάδας και η ανίχνευση των γονιδίων της κυτταρικής επιφάνειας mub, fbp και του γονιδίου της υδρολάσης χολικών αλάτων bsh. Ακόμα, διερευνήθηκε η ικανότητα να αποδομούν τα τοξικά κλάσματα της γλοιαδίνης του σιτάλευρου. Τα αποτελέσματα έδειξαν ότι τα στελέχη L. paraplantarum Β4 και Β5 διαθέτουν σε ικανοποιητικό βαθμό τις παραπάνω ιδιότητες εκφράζοντας χαρακτηριστικά που υποδηλώνουν πιθανή ανοσοτροποποιητική δράση και ενισχύοντας τον χαρακτηρισμό τους ως υποψήφια προβιοτικά.
description: The immune gut system has evolved for the purpose of protecting from pathogens. The disruption of the homeostasis may lead to enteropathies. Gluten sensitive enteropathy, also known as Celiac Diesease, is an autoimmune disease characterized by the inflammatory disorder of the small bowel in genetically predisposed individuals resulting from intolerance to gluten. Gluten free diet is the only treatment so far. Selected probiotic treatment degrading the toxic gliadin fractions and reversing disease development will allow the study of the role of probiotics as a new therapeutic approach of CD. Probiotics are living microorganisms which upon ingestion in adequate amounts confer health beneﬁts to the host. Lactobacillus strains isolated from the human intestinal tract and fermented dairy products are generally regarded as safe (GRAS) and have been extensively exploited for their probiotic properties. In previous studies, several Lactobacillus strains were isolated from Melichloro cheese and characterized as potential probiotics. The aim of the present study was to further identify in vitro probiotic properties of 5 of the presumptive probiotic Lactobacillus strains. For this purpose, certain cell surface traits were determined: autoaggregation ability, hydrophobicity, the production of exo-polysaccharides (EPS) and the presence of cell surface-layer proteins (S-layer proteins). Moreover, the presence of the genes: mucus binding protein, fibronectin binding protein and bile salt hydrolase was detected. Furthermore, their ability to degrade toxic gliadin fractions was investigated. The results of this study demonstrate that the strains L. paraplantarum Β4 and Β5 exhibit all the above in vitro probiotic properties indicating presumptive immunomodulatory activity and reinforcing their probiotic characterization.